text: সংবাদ অনলাইন সংবাদ অনলাইন » ইনটেলিজেন্ট গাড়ি তৈরির স্মার্ট সরঞ্জাম আনল হুয়াওয়ে
  কৃত্রিম বুদ্ধিমত্তা সম্পন্ন সরঞ্জাম ও সমাধান নিয়ে আসার ঘোষণা দিয়েছে শীর্ষস্থানীয় তথ্য ও যোগাযোগ প্রযুক্তি (আইসিটি) সেবাদাতা প্রতিষ্ঠান হুয়াওয়ে। সম্প্রতি অটো সাংহাই ২০২১ এ 'ফোকাসড ইনোভেশন ফর ইনটেলিজেন্ট ভেহিকেলস' শীর্ষক অনুষ্ঠানে হুয়াওয়ে এই ঘোষণা দেয়।
  এই পদক্ষেপকে হুয়াওয়ে নিজের দীর্ঘমেয়াদী ব্যবসায়িক সফলতার কৌশল হিসেবে বিবেচনা করছে। তাই এক্ষেত্রে, অত্যাধুনিক ও স্বতন্ত্র ড্রাইভিং ব্যবস্থার বিকাশ, বিশেষ করে স্বয়ক্রিয় ড্রাইভিং সফটওয়্যার উন্নয়নে ধারাবাহিকভাবে বিনিয়োগ করবে প্রতিষ্ঠানটি।
  এ নিয়ে হুয়াওয়ের ইনটেলিজেন্ট অটোমেটিভ সল্যুশন বিজনেস ইউনিটের প্রেসিডেন্ট উইলিয়াম ওয়্যাং বলেন, "উন্নত প্রযুক্তি ও বুদ্ধিমত্তা সম্পন্ন গাড়ি আরও উপভোগ্য ড্রাইভিং অভিজ্ঞতা প্রদান করবে এবং এ গাড়ি নির্মাণে হুয়াওয়ের প্রযুক্তিগত সক্ষমতার সাথে গাড়ি নির্মাতাদের গাড়ি নির্মাণে সক্ষমতার সমন্বয় করাই হুয়াওয়ে ইনসাইডের লক্ষ্য"।
  অটো সাংহাই ২০১৯ এ হুয়াওয়ে বুদ্ধিমত্তাসম্পন্ন বাহনের ক্ষেত্রে অটোমেটিভ কম্পোনেট খাতে প্রবেশের আনুষ্ঠানিক ঘোষণা দেয়। বিগত দুই বছরে হুয়াওয়ে বৈশি^কভাবে শীর্ষস্থানীয় গাড়ি নির্মাতাদের সাথে কাজ করেছে। এ বছর হুয়াওয়ের ইনটেলিজেন্ট কম্পোনেন্ট ব্যবহার করে বেশ কয়েকটি ফ্ল্যাগশিপ মডেল উন্মোচিত হবে যার মাধ্যমে শুরু হবে হুয়াওয়ের স্মার্ট অটোমেটিভ সল্যুশনের বাণিজ্যিকীকরণ।
  এ শিল্পখাতের সর্বোচ্চ কম্পিউটিং পাওয়ার নিয়ে এমডিসি ৮১০ বুদ্ধিমত্তাসম্পন্ন ড্রাইভিং কম্পিউটিং প্ল্যাটফর্ম হিসেবে কাজ করবে। এমডিসি কোর ও সম্পূর্ণ টুলচেইন থাকার ফলে এমডিসি ৮১০ ট্র্যাফিক জ্যাম পাইলট (টিজেপি), হাইওয়ে পাইলট (এইচডব্লিউপি) এবং অটো ভ্যালেট পার্কিং (এভিপি) এর মতো উচ্চস্তরের স্বয়ংক্রিয় ড্রাইভিং ফাংশন ব্যহারের সুযোগ তৈরি করবে। ওপেন ও স্ট্যান্ডার্ডাইজড প্ল্যাটফর্ম হুয়াওয়ে এমডিসি'র লক্ষ্য বুদ্ধিমত্তাসম্পন্ন ড্রাইভিং শিল্পখাতের প্রবৃদ্ধি ত্বরাণ্বিত করা।
  চার বছর গবেষণা ও উন্নয়নের পর হুয়াওয়ে গাড়ির জন্য বুদ্ধিমত্তাসম্পন্ন থার্মাল ম্যানেজমেন্ট সল্যুশন নিয়ে এসেছে। ইন্টিগ্রেটেড ডিজাইন, সেন্ট্রালাইজড কম্পোনেন্টস ও কন্ট্রোল ফাংশনের মাধ্যমে হুয়াওয়ে টিএমএস জ¦ালানি সাশ্রয়ে শতভাগ উন্নতি, ক্যালিব্রেশন এফিসিয়েন্সি ও ব্যবহারকারীর অভিজ্ঞতায় ৬০ শতাংশ উন্নতি অর্জন করেছে।